stanford-oval/wikipedia huggingface dataset:
In These Silent Days
תגובות > פרסים ומועמדויות

קרלייל קיבלה שבע מועמדויות לטקס פרסי הגראמי ה-65, שזהו מספר המועמדויות הגדול ביותר שלה בשנה אחת. המועמדויות שלה הפכו אותה, ביחד עם אדל, לאמן המוזיקלי שבמקום השלישי במספר המועמדויות, כשביונסה מובילה עם תשע מועמדויות וקנדריק לאמאר אחריה עם שמונה. האלבום והסינגל שלו "You and Me on the Rock" היו מועמדים לאלבום השנה ולהקלטת השנה, בהתאמה. חלק מהשירים מהאלבום, כמו "You and Me on the Rock" ו-"Broken Horses", קיבלו מועמדויות בקטגוריות שונות, כולל "ביצוע האמריקנה הטוב ביותר" ו"שיר הרוק הטוב ביותר".
| שנה | ארגון | קטגוריה | פרויקט | תוצאה | מועמדות |
| --- | --- | --- | --- | --- | --- |
| 2022 | פרס גראמי | הקלטת השנה | "Right on Time" | מועמדות |  |
| 2022 | פרס גראמי | שיר השנה | "Right on Time" | מועמדות |  |
| 2022 | פרס גראמי | ביצוע סולו הפופ הטוב ביותר | "Right on Time" | מועמדות |  |
| 2023 | פרס גראמי | אלבום השנה | In These Silent Days | מועמדות |  |
| 2023 | פרס גראמי | אלבום האמריקנה הטוב ביותר | In These Silent Days | זכייה |  |
| 2023 | פרס גראמי | הקלטת השנה | "You and Me on the Rock" | מועמדות |  |
| 2023 | פרס גראמי | ביצוע האמריקנה הטוב ביותר | "You and Me on the Rock" | מועמדות |  |
| 2023 | פרס גראמי | שיר השורשים האמריקאי הטוב ביותר | "You and Me on the Rock" | מועמדות |  |
| 2023 | פרס גראמי | ביצוע הרוק הטוב ביותר | "Broken Horses" | זכייה |  |
| 2023 | פרס גראמי | שיר הרוק הטוב ביותר | "Broken Horses" | זכייה |  |
רשימת רצועות

כל השירים נכתבו והולחנו על ידי ברנדי קרלייל, פיל הנסרות' וטים הנסרות' והופקו על ידי דייב קוב ושוטר ג'נינגס (למעט היכן שמצוין אחרת).
| מס' | שם | כותב(ים) | משך |
| --- | --- | --- | --- |
| 1. | Right on Time  | ברנדי קרלייל, דייב קוב, פיל הנסרות', טים הנסרות' | 3:05 |
| 2. | You and Me On The Rock (בהשתתפות לוסיוס)   |   | 3:50 |
| 3. | This Time Tomorrow  |   | 3:26 |
| 4. | Broken Horses  |   | 5:03 |
| 5. | Letter To The Past  |   | 3:40 |
| 6. | Mama Werewolf  |   | 3:41 |
| 7. | When You’re Wrong  |   | 4:26 |
| 8. | Stay Gentle  |   | 2:28 |
| 9. | Sinners, Saints and Fools  |   | 4:32 |
| 10. | Throwing Good After Bad  |   | 4:07 |
| משך כולל: | משך כולל: | משך כולל: | 38:22 |
מיקומי שיא

|   ‏‏‏  מצעדים (2021)> מדינה |   ‏‏‏  מצעדים (2021)> מצעד |   ‏‏‏  מצעדים (2021)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 64 |
|  אוסטרליה | מצעד אלבומי ה-Hitseeker | 4 |
|  ארצות הברית | בילבורד 200 | 11 |
|  ארצות הברית | מצעד אלבומי הפולק | 1 |
|  ארצות הברית | מצעד אלבומי הרוק | 1 |
|  גרמניה | GfK – טופ 100 | 73 |
|  הממלכה המאוחדת | מצעד אלבומי האמריקנה | 3 |
|  הממלכה המאוחדת | מצעד האלבומים הדיגיטליים הבריטי | 14 |
|  סקוטלנד | מצעד האלבומים הסקוטי | 21 |
|  קנדה | מצעד האלבומים הקנדי | 43 |
|  שווייץ | המצעד השווייצרי | 12 |
|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |
| --- | --- | --- |
|  ארצות הברית | בילבורד 200 | 175 |
|  ארצות הברית | מצעד אלבומי הרוק | 75 |
אלקטרופורציה בלתי הפיכה

אלקטרופורציה בלתי הפיכה (IRE - Irreversible electroporation, NTIRE - Non thermal irreversible electroporation) היא שיטה ניסיונית ברפואה להסרת רקמה רכה על ידי שימוש בשדות חשמליים לאורך זמנים קצרים מאוד. השדות החשמליים מועברים לרקמה באמצעות אלקטרודות אשר נוגעות או חודרות לרקמה. השדות החשמליים מופעלים בצורה של פולסים על בסיס פרוטוקולים הנבדלים ביניהם בתדירות, אורך הפולס ועוצמת השדה המופעל ונקראים פרוטוקולי - אלקטרופורציה. כתוצאה מהפעלת השדה החשמלי נוצרים חורים זעירים (נאנו-פורות) בממברנת התא אשר אינם נסגרים (בניגוד לאלקטרופורציה הפיכה - RE) ומפרים את ההומאוסטאזיס שלו ומביאים את התא לידי מוות-מתוכנת (אפופטוזה). ההבדל משיטות הסרה המשתמשות בחום הוא שלרוב שיטות אלו מביאות למוות תאי לא מתוכנת, דהיינו - נקרוזיס.
אלקטרופוציה בלתי הפיכה בולטת משיטות הסרה אחרות ביכולת להשמיד תאים בצורה מדויקת עם דרגה גבוהה של שימור של מבנים רקמתיים כגון כלי דם, עצבים ותווך בין תאי (extracellular matrix).
מחקרים קדם-קליניים בחיות הדגימו יעילות ובטיחות במודלים בחיות לרבות השמדת גידולים סרטניים.
מבוצעים ניסויים קליניים באלקטרופורציה בלתי הפיכה אך היא טרם אושרה לשימוש בקנה-מידה רחב עבור בני-אדם.
מנגנון

שימוש בשדות חשמליים חזקים מאוד לזמנים קצרים מאוד מביאה ליצירת חורים בקנה מידה מיקרוסקופי ונאנוסקופי בקרום התא החיצוני הבנוי משכבה כפולה של פוספוליפידים (דו-שכבה פוספוליפידית). במצב כזה יכולים להיווצר שני סוגים של נזק:
אלקטרופורציה הפיכה (Reversible electroporation - RE): עד לרמה מסוימת של יצירת חרירים נאנוסקופיים בקרום התא, לתא יש יכולת ריפוי, שחזור קרום התא והמשך חיים. תהליך כזה מכונה "אלקטרופורציה הפיכה" או רק "אלקטרופורציה" בין השימושים הרפואיים האפשריים: אלקטרוכימותרפיה, ECT (Electrochemotherapy) - החדרה לתוך התא של תרופה לרבות תכשירים ציטוטוקסיים (למשל בלאומיצין) וכן החדרה של חומר גנטי לתוך התא לרבות DNA כחלק מריפוי גני.
אלקטרופורציה בלתי הפיכה (IRE): החל מרמה מסוימת של נזק לקרום התא הנגרם על ידי יצירת חרירים נאנוסקופיים כתוצאה מהפעלת שדה חשמלי, לקרום התא נגרם נזק בלתי - הפיך והוא נכנס למסלול של מוות-תאי מתוכנת (אפופטוזה). הדבר מייחד את האלקטרופורציה הבלתי-הפיכה משאר שיטות האבלציה (אשר מבוססות על חום או קרינה) שכן בשאר השיטות התאים מתים בתהליך של נקרוזיס. יש לציין כי קיימים ממצאים אשר סותרים שתהליך המוות של תאים באלקטרופורציה בלתי-הפיכה הוא אפופטוזה טהור ולמעשה גורסים כי תהליך המוות התאי בשיטה הזאת עדיין אינו לגמרי ברור
יתרונות

בררנות בפגיעה ברקמות - עבודות רבות הראו שברקמות שטופלה באמצעות אלקטרופורציה בלתי-הפיכה נשמרו מבניים חיוניים לרבות: עורקים, וורידים, שופכה ודרכי-מרה תוך כבדיות. לגבי תאי-עצב, נמצא כי שכבת המיאלין המבודדת העוטפת את העצב מגינה על סיבי העצב מפני האלקטרופורציה עד לסף מסוים אשר טיבו אינו לחלוטין ברור.
גבולות חדים בין אזור שנפגע לבין אזור שלא הושפע מהאבלציה - לאלקטרופורציה בלתי הפיכה יתרון גדול על שיטות אבלציה אחרות בשל הגבול החד בין השטח שהושפע מהאבלציה לבין השטח שלא הושפע מהאבלציה. מקובל שהגבול במקרה זה מורכב משכבות בודדות של תאים וקטן באופן משמעותי מגבולות שמתקבלים לאחר טיפול בשיטות אבלציה אחרות שמסבות לרקמה נזק כתוצאה מחום והצלחתן תלויה בין היתר באפקט הקירור של הרקמה עצמה (למשל באמצעות זרם הדם) אשר לעיתים מוביל לתופעות לוואי ואי-הצלחת הטיפול. בנוסף, עובדת היותו של גבול האזור המטופל באלקטרופורציה כה חד מאפשרת חיזוי מדויק של השטח שיושפע מהטיפול וכן תכנון טיפולים מורכבים מבחינה גאומטרית באמצעות ריבוי אלקטרודות.
היעדר נזק הקשור בחום (טרמי) - בשל אופי הטיפול באלקטרופורציה בלתי-הפיכה שכולל פולסים חשמליים שהם קצרים מאוד יחסית למרווח שבין הפולסים, נוצר מעט מאוד חום ברקמה המטופלת. בנוסף בשלב התכנון ניתן להעריך את כמות החום שתיווצר ברקמה. כתוצאה מגורמים אלו כמעט ולא נוצר נזק כתוצאה מחום לאחר טיפול באלקטרופורציה בלתי-הפיכה (ייתכן מעט נזק בסמוך לאלקטרודות). מאחר שנזק כתוצאה מחום מוביל לנקרוזיס של התאים ונזק כתוצאה מאלקטרופורציה מוביל לאפופטוזה, היעדר הנזק התרמי מונע השפעות קצרות וארוכות טווח של נקרוזיס ברקמה
זמן טיפול קצר - לאחר מיקום האלקטרודות, זמן טיפול טיפוסי אורך עד כ5 דקות.
אפשרויות ניטור נרחבות של המטופל במהלך הטיפול, לפניו ואחריו - האזור שעובר טיפול יכול להיות מודגם על ידי טכניקות דימות מגוונות לרבות: על-קול (US), טומוגרפיה ממוחשבת (CT) ודימות תהודה מגנטית (MRI).
חסרונות

התכווצויות שרירים חזקות במהלך הטיפול, בשל גירוי ישיר של צומתי עצב-שריר
תכנון וביצוע טיפול ברקמות לא אחידות (לא הומוגניות - למשל בריאה) - נגרם בשל ערכים שונים של חדירות קרומי התאים ברקמה.
תלות בסביבה הקרובה מבחינת מוליכות - קיומם של גורמים שונים אשר שונים בתכונות המוליכות שלהם מהרקמה עשויים להפחית את יעילות הטיפול. גורמים כאלו יכולים להיות פיזיולוגיים כדוגמת שתן בכליה ומלאכותיים כדוגמת תומכים מתכתיים בצינורות המרה.
שימוש ברפואה

מספר אלקטרודות, לרוב בצורת מחטים ארוכות, מוחדרות לרקמה. נקודת החדירה נבחרת לפי התנאים האנטומיים. שימוש בדימות הוא חיוני ואמצעי-דימות מקובלים הם: על-קול (US), טומוגרפיה ממוחשבת (CT) ודימות תהודה מגנטית (MRI). לאחר החדרתן, האלקטרודות מחוברות למחולל אותות חשמליים ייעודי לצורך ביצוע אלקטרופורציה בלתי הפיכה. עם תחילת הפרוצדורה והפעלת המחולל, המחולל מייצר הפרשי פוטנציאל המשתנים לאורך הטיפול בין האלקטרודות. לרוב, המחולל מייצר פולס אחד או מספר פולסים חשמליים אשר יכולים להיות זהים אחד לשני או שונים אחד מהשני. צירוף הפולסים הניתנים מכונה "פרוטוקול אלקטרופורציה", הפרוטוקלים השונים נבדלים זה מזה במספר הפולסים, תדירות הפולסים, משך הזמן שאורך כל פולס, המתח החשמלי של כל פולס, צורת הפולס (מלבן, טרפז) וכן השתנות הפולסים בין אחד לשני (לדוגמה: דעיכה אקספוננציאלית). הגאומטריה של השדה החשמלי שיוצרות האלקטרודות מחושב ומותאם לאזור שצריך לעבור הסרה, ניתן להשפיע על גאומטריה זו באמצעות שינוי מיקום האלקטרודות ושינוי פרוטוקול האלקטרופורציה. זמן הטיפול תלוי בגודל ובצורת השדה הטיפולי ובמספר האלקטרודות בהם משתמשים, זמני הטיפול הם בין דקה ל-10 דקות. לרוב, יש צורך להשתמש במרפי-שרירים גם כאשר הטיפול מבוצע בהרדמה כללית וזאת מאחר שבמהלך הטיפול גירוי של הלוחית הסופית המוטורית גורם להתכווצויות שרירים חזקות.
דוגמת פרוטוקול אלקטרופורציה המתאים לשימוש בבני-אדם: 90 פולסים, אורך כל פולס: כ-100 מיקרו-שניות, הפסקה בין הפולסים: 100 עד 1000 מיקרו-שניות, זרם: 50 אמפר (תלוי ברקמה ובצורת השדה), נפח רקמה מקסימלי להסרה בשימוש בשתי אלקטרודות: 4X3X2 ס"מ.
מכשיר המיישם את הטכנולוגיה (אלקטרופורציה בלתי-הפיכה) הקיים באופן מסחרי נקרא NanoKnife ומיוצר על ידי חברת AngioDynamics. המכשיר קיבל את אישור מנהל המזון והתרופות האמריקאי (FDA) לביצוע ניסויים קליניים.
מחקרים קליניים

עבור אף מהמערכות בגוף האדם אשר עשויות להיות מטופלות עבור מצבים פתולוגיים מסוימים לרבות גידולים סרטניים, עדיין לא בוצעו מחקרים אקראיים רב-מרכזיים או מעקבים ארוכי-טווח אחר מטופלים. במחקרים עם עוצמה נמוכה יותר עלו טענות לגבי הפרעת קצב חדרית חולפת המקושרת עם טיפול באמצעות אלקטרופורציה בלתי הפיכה בקרבת הלב.
יישומים קליניים > הסרת גידולים > ערמונית

סרטן הערמונית (קרצינומה) מופיע לרוב בסמוך למבנים אנטומיים חיוניים כדוגמת: שופכה, שלפוחית, פי-הטבעת ועצבים וכלי-דם חשובים. כתוצאה מעובדה זאת הטיפולים הניתוחיים בגידולים אלו מוגבלים וכרוכים בזמן החלמה ארוך ותופעות-לוואי. טיפולים המבוססים על קרינה וחום כרוכים לעיתים בנזק תמידי למבנים האנטומיים החשובים הנמצאים בסמוך לגידול. בשל עובדות אלו, הועלתה השערה כי טיפול המבוסס על אלקטרופורציה בלתי-הפיכה המאופיינת בשימור גבוה של מבנים בסביבת הטיפול עשוי לשפר את התוצאות בטיפול בגידולים בבלוטת הערמונית. אלקטרופורציה בלתי הפיכה הוצעה לראשונה כטיפול בגידולים בבלוטת הערמונית על ידי גארי אוניק ובוריס רובינסקי ב-2007 וב-2010 הם פרסמו עבודה שכללה 16 מטופלים עם דירוגי גליסון 6-8. בהמשך, פורסמו מספר מחקרים נוספים לגבי טיפול בסרטן הערמונית באמצעות אלקטרופורציה בלתי - הפיכה אך בהיעדר מחקרים רב מרכזיים המכסים תקופות מעקב ארוכות, הטיפול עדיין נחשב כניסיוני.
יישומים קליניים > הסרת גידולים > כבד

שיטות הסרה המתבססות על חום הראו תוצאות טובות בטיפול בגידולים בכבד. לעומת זאת, עבור גידולים הממוקמים קרוב לכלי-דם או דרכי-מרה, שיטות ההסרה המבוססות על חום מראות יעילות פחותה וירידה בבטיחות הטיפול.
במחקר עוקבה לא אקראי שבוצע במרכז יחיד, הוערכה הבטיחות של טיפול בגידולים בכבד באמצעות אלקטרופורציה בלתי-הפיכה. בסך הכל הוערכו כ-25 חולים. המחבר מציין כי ב-50% מהמקרים הגידול הראה תגובה לטיפול. עבור גידולים בקוטר גדול מ-5 ס"מ לא נצפתה תגובה באף חולה, באופן המזכיר תוצאות של מחקרים אחרים. במסגרת מחקר זה, לא דווח על נזק לכבד באף אחד מהחולים.
יישומים קליניים > הסרת גידולים > לבלב

במקרים רבים סרטן הלבלב אינו נתיח כבר בעת האבחנה. טיפול ניסיוני באלקטרופורציה בלתי הפיכה הדגים את בטיחות הטיפול וכן הארכת חיים בזמן רב יותר לעומת הטיפול הסטנדרטי הנהוג כיום.
יישומים קליניים > הסרת גידולים > גידולים במערכות נוספות

לפי תוצאות מחקרים שנערכו אלקטרופורציה בלתי-הפיכה עשויה להוות חלק מטיפול יעיל בגידולים במספר רקמות כולל: לב, מוח, בלוטת התריס, כליה, עצמות.
בעבודה מ-2009 דווח על הצלחה של הוכחת היתכנות לטיפול באמצעות אלקטרופורציה בלתי הפיכה בגידולים בשד וברקמות הטרוגניות אחרות.
יישומים קליניים > יישומים במערכת קרדיו-ווסקולרית > כלי הדם הכליליים

אלקטרופורציה בלתי-הפיכה הוצעה כטיפול להתחדשות תאי השריר החלק בכלי הדם הכליליים לאחר צנתור וזאת לאחר שהודגמה יעילות ובטיחות של הסרה של תאי שריר-חלק מדפנות כלי-דם במודל חולדה.
יישומים קליניים > יישומים במערכת קרדיו-ווסקולרית > פרפור-עליות

מספר עבודות קדם-קליניות בחיות הראו שהפעלת אלקטרופורציה בלתי-הפיכה סביב מוצא וורידי הריאה בלב יוצרת רקמת צלקת שמשמשת כמבודד לפעילות חשמלית המגיעה משם וגורמת לפרפור במקרים מסוימים. בהתבסס על תוצאות אלו משערים כי אלקטרופורציה בלתי-הפיכה יכולה לשמש כשיטה לטיפול בפרפור-עליות אשר תהווה חלופה לשיטות הקיימות כיום לרבות: צריבה באמצעות גלי-רדיו או באמצעות הקפאה (קריו-אבלציה). היתרונות של אלקטרופורציה על השיטות הקיימות הם: גרימת נזק מוגדר וממוקד בלב והיעדר נזק תרמי לרקמה סמוכה.
לקריאה נוספת

Rubinsky B (2009). Irreversible Electroporation (Series in Biomedical Engineering). Berlin: Springer. ISBN 3-642-05419-6
סלט חצילים

| --- | --- |

 
 מאכלים
 סוג:  food paste, מנה, Mus 
 מוצא:  איראן 
 מרכיבים עיקריים:  חציל 
 
באבא גנוש סורי
סלטה דה וינטה על פרוסות לחם
סלט חצילים הוא מאכל הנפוץ במטבחי עמים שונים אשר בבסיסו חצילים.
מאכל זה קיים בגרסאות שונות ברחבי העולם:
אזור המזרח התיכון / ים תיכון:
באבא גנוש (בערבית: بابا غنوج)- הוא מאכל פופולרי מהמטבח המזרח תיכוני המבוסס על חצילים קלויים מרוסקים מעורבבים עם ירקות ועלי תבלין קצוצים, שמן זית ותבלינים שונים. עשוי להכיל סירופ רימונים.
מוטבל (בערבית: متبل) - מאכל מהמטבח המזרח תיכוני אשר בדומה לבאבא גנוש, מבוסס גם כן על חצילים קלויים מרוסקים, ובנוסף מכיל טחינה, שמן זית, שום ותבלינים. לעיתים קרובות מתייחסים בטעות לסלט זה בשם באבא גנוש.
מליטסנוסלאטה (ביוונית: μελιτζανοσαλάτα ) - מאכל מהמטבח היווני הכולל חצילים מבושלים, שמן זית ומיץ לימון.
קאפונטה - מאכל סיציליאני אשר מורכב מירקות קצוצים מטוגנים (בעיקר חצילים ופלפלים), סלרי מתובל, זיתים, צלף ורוטב חמוץ מתוק.
חצילים במיונז - גרסה ישראלית המורכבת מחצילים קלויים מרוסקים בתוספת מיונז ושום.
מזרח אירופה:
סלטה דה וינטה (רומנית: Salata de vinete) - מאכל מן המטבח ההונגרי והרומני העשוי מחצילים קלויים מרוסקים, שמן חמניות ובצל קצוץ.
קיופולו - מאכל מן המטבח הבולגרי אשר עשוי מחצילים קלויים ופלפלים ואדום.
באקלאזניה איקרה (רוסית: баклажанная икра) - סלט חצילים מן המטבח הרוסי והאוקראיני.
אפריקה:
בלאגאדוש - סלט חצילים מן המטבח האתיופי.
דרום אסיה:
במרכז ומזרח הודו, במערב בנגל, ובבנגלדש קיים מאכל דומה המורכב מחצילים קלויים, כוסברה טרייה מרוסקת, פלפלים חריפים, בצל, ושמן חרדל. למאכל זה שמות רבים, תלוי בשפה המקומית.
בונג'אן - סלט החצילים המסורתי באפגניסטן.
הערות שוליים

↑  Levy, F., pg. 41 Feast from the Mideast, Harper Collins (2003) ISBN 0060093617
פלטיפטריגיוס

| פלטיפטריגיוס |
| --- | --- |
 מאובן של פלטיפטריגיוס  איור של זוג פלטיפטריגיוסים
תקופה
קרטיקון 130–94.3 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: Baracromia
תת־סדרה:: Longipinnati
משפחה:: Ophthalmosauridae
סוג:: פלטיפטריגיוס
מינים
 Platypterygius platydactylus  Platypterygius americanus  Platypterygius australis  Platypterygius hautali   Platypterygius hercynicus  Platypterygius kiprijanoffi  Platypterygius ochevi  Platypterygius sachicarum
שם מדעי
 Platypterygius ‏הינה, 1922

פלטיפטריגיוס (שם מדעי: Platypterygius; משמעות השם: "כנף שטוחה") הוא סוג של זוחל ימי נכחד מסדרת האיכתיוזאורים שהיה קרוב לאופתלמוזאורוס מהיורה, אשר חי בתור הקרטיקון לפני 130-94.3 מיליון שנה. הוא היה אחד מאחרוני האיכתיוזאורים שנותרו. מאובני הזוחל נמצאו באמריקה הצפונית, אמריקה הדרומית, אירופה ואוסטרליה והוא כלל מינים רבים.
מאפיינים

הפלטיפטריגיוס הגיע לאורך מרבי של שבעה מטרים והיה בעל זנב ארוך דמוי-דג וחרטום גדול ומעט מעוקל בקשת. בתוך החרטום היו שורת שיניים מחודדות שדמו לאלה של הדולפינים. היו לו ארבעה סנפירים שטוחים ורחבים מתחת הגוף שהיו בעלי אצבעות בקצוותיהם. ייתכן שבדומה לאיכתיוזאורוס הוא השריץ צאצאים חיים מתחת למים.
זוחל זה היה מטורפי העל של האוקיינוסים והימים הקדומים והוא ניזון בעיקר מדגים ורכיכות אך ניזון גם מטרף גדול יותר. הוכחות לכך נמצאו שרידים של צבי ים ושל עופות ימיים שהתגלו בבטנו.
אמהות לא אוגרות

| --- | --- |

 סוג:  מיזם חברתי – קבוצות וואטסאפ ופייסבוק
 תקופת הפעילות:  2018–הווה (כ־7 שנים)
 מייסדים:  תמר מייבום
 www.facebook.com/LoOgrot
 
אמהות לא אוגרות הוא מיזם חברתי למסירת ציוד, המבוסס על כלכלה מעגלית, במטרה לצמצם צריכה ולחסוך במשאבים. במסגרת המיזם פועלות מאות קבוצות וואטסאפ ופייסבוק המאגדות בישראל ובקהילות ישראליות בחו"ל למעלה מ-140,000 נשים. בעקבות הצלחת המיזם הווירטואלי נפתחו במסגרתו גם ארבע חנויות פיזיות בירושלים, ונערכים ירידי קח-תן בשיתוף פעולה עם עיריות ומועצות מקומיות ברחבי הארץ.
על פי הערכה, חברות הקהילה חוסכות 5.8 מיליון ש"ח בחודש ומחליפות ביניהן כ-3 מיליון מוצרים בשנה.
היסטוריה

המיזם התחיל בשנת 2018 כקבוצת וואטסאפ שפתחה תמר מייבום עבור חברותיה לשכונה בירושלים. ב-2024 מנה המיזם למעלה מ-200 קבוצות וואטסאפ לצד קבוצות ועמודי פייסבוק. כל אחת מהקבוצות מנוהלת על ידי מנהלת מקומית, ברוח המיזם. בשנת 2024 התרחב המיזם גם לקהלים נוספים דוגמת "נערות לא אוגרות", "בית ספר לא אוגר", ונפתחו קבוצות מחוץ לישראל, בקהילות יהודיות באירופה.
המיזם מעודד צמצום צריכה ושימוש חוזר בציוד, מוביל לשינויים בדפוסי הצריכה של המשתתפות, לצד סולידריות נשית, שיתוף ועזרה הדדית. הקבוצות משמשות כר לקשרי גומלין, פונקציונלית וחברתית. עם העלייה בפופולריות של הקבוצות השונות נעשה בהן גם שימוש לקידום קמפיינים לגילוי מוקדם של סרטן השד, ולמאבק באלימות במשפחה בשיתוף פורום מיכל סלה.
במהלך מלחמת חרבות ברזל המיזם סייע לשנע ציוד חיוני למפונים ולאנשי מילואים, לארגן אירועים קהילתיים לחיזוק החוסן, ולגייס 900 אלף ש"ח עבור משפחתה של נדיה סוקולנקו שנרצחה בפיגוע ירי ביפו.
הערות שוליים

1 2  מתוך עמוד המיזם באתר מיס פיקס, באתר מיס פיקס, ‏2024
↑  מתוך עמוד האינסטגרם הרשמי של ההתנדבות בעיריית ירושלים, באתר אינסטגרם, ‏5 בנובמבר 2020
1 2   רפאלה גויכמן, תמר מייבום כלכלה שיתופית במודל קהילתי, באתר TheMarker‏, 1 בינואר 2025
↑  מתוך אתר האינטרנט של המרכזים הקהילתיים בנתניה, ‏דצמבר 2024
↑  מתוך אתר האינטרנט של עיריית תל אביב-יפו, ‏דצמבר 2024
↑  שוק קיימות קהילתי להחלפת בגדים ומכירת מוצרים כחול-לבן, באתר הגינה הקהילתית, ‏נובמבר 2023
↑  רעות עוזיאל, ‏"הבנתי שיש פה שפע מטורף שאני רוצה לחלוק אותו", באתר ‏מאקו‏, 14 בנובמבר 2022
↑  יובל בגנו, ‏"אימהות לא אוגרות": מחקר חדש על דפוסי צריכה שיחסכו לכם כסף, באתר מעריב אונליין, 15 בינואר 2025
↑  לא אוגרות - מוסרות: האימהות שחוסכות מלא כסף, באתר כאן – תאגיד השידור הישראלי, 15 בנובמבר 2022
↑  אלינור פבריקר, מעבירות את זה הלאה: הכירו את הנשים שמחליפות ביניהן כמעט כל חפץ, באתר mynet, ‏24 במרץ 2023
↑  מתוך עמוד הפייסבוק הרשמי של "אמהות לא אוגרות", ‏11 בנובמבר 2024
↑  מירב דוסטר, ‏900 אלף שקל גויסו למען משפחתה של הנרצחת בפיגוע ביפו, באתר ‏מאקו‏, 6 באוקטובר 2024
שמות מספרים

למתן שמות למספרים משמשות שיטות אחדות, המאפשרות באמצעות אבני יסוד מעטות יחסית, לתת שמות למספרים רבים, החל ממספרים מעוטי־ספרות המצויים בשימוש בחיי היום־יום, וכלה במספרים גדולים יותר, כמו מיליון ומיליארד, שגם בהם נעשה שימוש בהקשרים שונים. יש גם שברים במבנה העשרוני לדוגמה עשרות אלפיות.
אף שניתנו שמות למספרים גדולים מטריליון, לא נהוג להשתמש בשמות אלה, וכאשר עולה צורך לדון במספרים גדולים יותר, הדבר נעשה בכתיב מדעי, כלומר כחזקה של 10.
אבני יסוד

בעברית יש שם בשימוש נפוץ למספרים השלמים בין אפס ל-עשר ולשתי חזקות נוספות של עשר: מאה (100) ו-אלף (1,000). במשלב גבוה, קיים שם למספר 12 ("תריסר", הנובע משם המספר בארמית – תרי עשר. כאשר 'תרי' בארמית הוא שתיים), ולמספר 10,000: ("רבבה". כך ברוב ספרי התנ"ך. בספר עזרא הרבבה נקראת "ריבוא". ובספר דבורה המספר 40,000 מוצג כפי שהוא מוכר כיום). משמות בסיסיים אלה אפשר להרכיב טווח רחב של מספרים. המספרים שבין 10 ל־19 נוצרים משם ספרת היחידות שלהם בתוספת הסיומת "עשר" (אחת עשרה, שתים עשרה, שלוש עשרה וכן הלאה). הכפולות הטהורות של עשר נוצרות מצורת הרבים של ספרת היחידות שלהם (שלושים, ארבעים חמישים וכן הלאה. החריג היחיד הוא 20 שנקרא בצורת הרבים של עשר – עשרים) הכפולות של מאה, אלף ולעיתים רבבה נוצרות ממנייה פשוטה שלהם ("שלוש מאות", "ארבע מאות אלף" או "ארבעים רבבות", לרבות צורת הזוגי "מאתיים" ו"אלפיים"). כל יתר המספרים נוצרים ממנייה של כל האיברים המרכיבים אותם, לדוגמה, שלושת־אלפים שש־מאות ושבע־עשרה שווה לשלושה אלפים, ועוד שש מאות ועוד עשר ועוד שבע; בבסיס עשר, מספר זה נכתב כ־3,617. עבור מספרים הגדולים מ־999,999 מקובל להיעזר במילים לועזיות דוגמת 'מיליון', 'מיליארד' וכדומה.
בספר במדבר נוצר בשיטה זו שם למספר גדול יחסית: ”אֵלֶּה פְּקוּדֵי בְנֵי יִשְׂרָאֵל לְבֵית אֲבֹתָם כָּל פְּקוּדֵי הַמַּחֲנֹת לְצִבְאֹתָם שֵׁשׁ מֵאוֹת אֶלֶף וּשְׁלֹשֶׁת אֲלָפִים וַחֲמֵשׁ מֵאוֹת וַחֲמִשִּׁים” (ספר במדבר, פרק ב', פסוק ל"ב). המספר שש מאות אלף קרוי גם "שישים ריבוא".
שיטה דומה, להרכבת שמות המספרים ממספר מצומצם של אבני יסוד, מתקיימת גם בשפות אחרות, עם ניואנסים שונים. באנגלית, למשל, יש שם פרטי גם למספרים 11 (eleven) ו־12 (twelve). בצרפתית, בדומה לעברית ולאנגלית, שמות חלק מהעשרות (30, 40, 50, 60) נגזרים משמות המספרים המקבילים הקטנים מעשר. ההמשך מתפתח אחרת: למספר 70 שני שמות: septante, הנגזר מ־7, ו־soixante-dix, שפירושו "שישים ועשר"; גם למספר 80 שני שמות: huitante, הנגזר מ־8, ו־quatre-vingt, שפירושו "ארבע פעמים עשרים".
שם המספר

שם המספר הוא תת־קבוצה של שמות עצם, הכוללת את המילים בשפה שמציינות מספר.
ישנם כמה סוגים עיקריים של שמות מספר:
שם המספר > מספר מונה (נקרא גם מספר יסודי)

שמות המשמשים לציון כמות של אובייקטים. המספר המונה יבוא לפני שם העצם אליו הוא מתייחס (חוץ מהמספר 1 שיבוא אחרי שם העצם). נתאים את מינו של שם המספר למינו של שם העצם שאליו הוא נלווה. דוגמה: ארבע אימהות, שלושה אבות, אמא אחת ואבא אחד.
| 0 | 1 | 2 | 3 | 4 |
| --- | --- | --- | --- | --- |

|  | נקבה | נקבה | זכר | זכר |
|  | נפרד | נסמך | נפרד | נסמך |
| 1 | אַחַת | אַחַת | אֶחָד | אַחַד |
| 2 | שְְׁתַּיִם | שְׁתֵּי | שְׁנַיִם | שְׁנֵי |
| 3 | שָׁלֹש | שְׁלֹש | שְׁלֹשָה | שְׁלֹשֶת |
| 4 | אַרְבַּע | אַרְבַּע | אַרְבָּעָה | אַרְבַּעַת |
| 5 | חָמֵשׁ | חֲמֵשׁ | חֲמִשָּׁה | חֲמֵשֶׁת |
| 6 | שֵׁשׁ | שֵׁשׁ | שִׁשָּׁה | שֵׁשֶׁת |
| 7 | שֶׁבַע | שֶׁבַע | שִׁבְעָה | שִׁבְעַת |
| 8 | שְׁמוֹנֶה | שְׁמוֹנֶה | שְׁמוֹנָה | שְׁמוֹנַת |
| 9 | תֵּשַׁע | תֵּשַׁע | תִּשְׁעָה | תִּשְׁעַת |
| 10 | עֶשֶׂר | עֶשֶׂר | עֲשָׂרָה | עֲשֶׂרֶת |
בניגוד לנטיית העברית לסמן מורפולוגית את צורות הנקבה (ילד–ילדה), בשם המספר המצב הפוך: דווקא צורות הזכר של המספר המונה (מ־3 עד 19) מסומנות מורפולוגית על ידי האות ה"א בסופן, ואילו השמות בנקבה אינם מסומנים. כך, נאמר בזכר: מעשה בחמישה בלונים; אבל בנקבה: מפיקי הסדרה צילמו חמש עונות.
דוברי עברית מודרנית מרבים לטעות בשימוש בשם המספר, תוך העדפה ברורה לשימוש גורף בצורות הנקבה הבלתי מסומנות מורפולוגית והפחות מסומננות (לדוגמה: שלוש כיסאות, במקום שלושה). בתגובה לכך, נוצרה בשפה תופעה של תיקון יתר לכיוון ההפוך: דוברים המנסים להישמע תקינים, ישתמשו בטעות בשם המספר בזכר לצד שמות בנקבה (לדוגמה: שישה דלתות, במקום שש).
ישנם מספר כללים בשם המספר כאשר הוא מספר מונה:
מ־2 ומעלה, יבוא שם העצם ברבים: "שלושה שקלים", כשמעל עשר – ניתן להשתמש גם בצורת רבים וגם ביחיד ('אחד עשר שקל', או 'אחד עשר שקלים').
אחרי המילה "פי" יבוא שם המספר בזכר, למשל: "פי שלושה".
מ־3 עד 10, בצורת הסמיכות הה"א משתנה לתי"ו, כששם העצם ממין זכר: "שְמוֹנַת השחקנים", "שְלֹשֶת הדובים".
כאשר שם העצם ממין נקבה אין תי"ו בשם המספר: "שְׁלוֹש הערים הגדולות", "שֶׁבַע השמלות". במספרים מ־20 ומעלה אין להשתמש בצורת הסמיכות, אלא בצורת הנפרד: "עֶשְׂרִים ואַרְבָּעָה ספרי התנ"ך" ולא "עֶשְׂרִים ואַרְבַּעַת ספרי התנ"ך".
המספר "מֵאָה" ממין נקבה. לכן, יש לומר "שְמוֹנֶה מֵאוֹת שקלים" ולא "שְמוֹנָה מאות שקלים".
המספר "אֶלֶף" ממין זכר. לכן, כל מספר לפני אֶלֶף יבוא בלשון זכר, גם אם שם העצם הנלווה הוא ממין נקבה: "חֲמִשָּׁה עָשָׂר אֶלֶף חיילות".
במספרים 3–10 אלף, כותבים בצורה הזאת: שלושת אלפים, ארבעת אלפים, עשרת אלפים (אלף ברבים: 'אלפים'). ממספר 11 אלף ומעלה כותבים: אחד עשר אלף, עשרים אלף... ('אלף' ביחיד)
ציון תאריכים ייעשה תמיד במספר יסודי (מונה) ממין זכר. "תִּשְׁעָה באב", "אֶחָד באפריל".
כאשר מונים, או מציינים מספר טלפון, מספר תעודת זהות, מספר בית, מספר עמוד בספר וכו' משתמשים תמיד במספר סתמי כלומר מספרים בצורת נקבה.
מספרים אלה הם מספרים סתמיים, והצורה הבסיסית שלהם כאשר סופרים היא בנקבה: "אחת, שתיים, שלוש, ארבע"... לכן יש לומר "אני גרה בבית מספר אַחַת". (ניתן להוסיף את המילה "מספר" לפני שם העצם).
שם המספר > מספר סודר (נקרא גם מספר סידורי)

שמות המשמשים לציון מיקומו של אובייקט ביחס לאובייקטים אחרים. המספר הסודר יבוא לאחר שם העצם אליו הוא מתייחס ויש להתאימו למינו של שם העצם דוגמה: פרק ראשון, פרק שני, קבוצה ראשונה וקבוצה שנייה.
ישנם כללים אחדים גם לגבי מספר סודר:
כאשר משתמשים במספר סודר, מיידעים גם את שם העצם שלפניו וגם את המספר הסודר. למשל: לוּאִי הָאַרְבָּעָה עָשָׂר (שם פרטי מיודע), הַמֵּאָה הָעֶשְׂרִים וְאַחַת.
כאשר משתמשים במספר סודר מ־11 ומעלה, חוזרים להשתמש במספר היסודי ביידוע, ומתאימים את מין המספר למינו של שם העצם.
לדוגמה: "יום הולדתי הַחֲמִשָּׁה עָשָׂר". יום = זכר, שם העצם מיודע = הולדתי, שם המספר בזכר ומיודע = החמישה עשר.